Kevin De Bruyne. Kevin De Bruyne () – belgiyalik futbolchi, „Manchester City“ va Belgiya terma jamoasida hujumkor yarim himoyachi sifatida oʻynaydi. Zamonamizning eng yaxshi yarim himoyachilaridan biri sifatida tan olingan< „Gent“ va „Genk“ futbol klublari tarbiyalanuvchisi. 2008-yilda u „Genk“ safida debyut qilib, kattalar karerasini boshladi. Keyinchalik, u ushbu jamoada 80 dan ortiq oʻyin oʻtkazib, 2011 yil Belgiya chempionligini qoʻlga kiritgan. 2012-yilda u Londonning „Chelsea“ klubiga oʻtdi, ammo darhol „Werder“ga ijaraga berildi. „Werder“ klubi tarkibida u Bundesliganing eng yaxshi yosh futbolchisiga aylandi. 2013-yilning yanvaridan boshlab u „Wolfsburg“da oʻynamoqda. 2015- yilning yozida Kevin „Manchester City“ futbolchisiga aylandi. Belgiyada 2015-yilning eng yaxshi sportchisi de tan olindi. 2015-yilda u Bundesligada mavsumning eng yaxshi futbolchisi, 2020-yilda esa Angliya Premer-ligasining eng yaxshi futbolchisi deb topildi. Kevin De Bruyne 2024/2025-yilgi mavsum oxirida „Manchester City“ dagi 10 yillik mavsumidan soʻng klubni tark etishini oʻzining X(Twettir) va Instagram sahifalarida eʻlon qilgan. Jamoalardagi faoliyati. Kevin Belgiyaning yirik sanoat markazi Gent shahrida tugʻilib oʻsgan. Bolaligida u bolalar turnirlari va turli yarmarkalarda oʻynay boshladi. 12 yoshida u mahalliy „Gent“ uchun tanlovdan muvaffaqiyatli oʻtdi. Bu yerda ikki yil oʻtkazgandan soʻng, De Bruyne „Genk“ga koʻchib oʻtdi va klubning yoshlar jamoasidagi oʻyinlaridan boshladi. U „Genk“da 2009-yil 9-may kuni „Charleroi“ga qarshi o‘yinda ilk debyutini o‘tkazdi, o‘shanda jamoasi 3:0 hisobida mag‘lub bo‘lgandi. = Xalqaro karyerasi = De Bruyne Belgiya yoshlar terma jamoasida oʻynagan. 2010-yil 11-avgustda u Turku shahrida Finlandiyaga qarshi oʻrtoqlik oʻyinida asosiy jamoadagi debyutini oʻtkazgan va unda jamoasi 1:0 hisobida magʻlub boʻlgan. Braziliyada boʻlib oʻtgan 2014-yilgi jahon chempionatining final turnirida u Belgiya terma jamoasi safida beshta oʻyinda ishtirok etib, bitta gol urgan va ikkita golli uzatmani amalga oshirgan. Kevin Belgiyaning 2018-yilgi FIFA Jahon chempionati uchun soʻnggi 23 kishilik taklifiga kiritilgan edi. 18-iyun kuni Panama terma jamoasi bilan oʻyinda (3:0) De Bruyne Romelu Lukakuga yordam bergan. 6-iyul kuni u Braziliyaga qarshi chorak final uchrashuvida (2:1) gʻalaba toʻpini kiritga va uchrashuvning eng yaxshi futbolchisi deb topilgan. Yarim finalda Belgiya boʻlajak jahon chempioni Fransiyaga 1:0 hisobida magʻlub boʻlgan. 14- iyul kuni uchinchi oʻrin uchun oʻyinda Belgiya terma jamoasi Angliya terma jamoasini 2:0 hisobida magʻlub etgan. U 2020-yilgi Yevropa chempionati uchun terma jamoaga kiritilgan. U Rossiya terma jamoasi bilan oʻyinni jarohati tufayli oʻtkazib yubordi. Daniya terma jamoasi bilan oʻyinda u 0:1 hisobida zaxiradan maydonga tushib, golli uzatmani amalga oshirdi va gʻalaba golini kiritdi, uchrashuv 2:1 hisobida Belgiya terma jamoasi foydasiga hal boʻldi. Yutuqlari. "Genk"